## La Ciutat de les Arts i les Ciències reunirà més de 20 líders de la indústria de la música internacional en la Global Career Summit

*** Esta trobada anual està organitzada per Berklee València i se celebra del 14 al 17 de gener
* Amb ponents de renom a escala nacional i internacional, l’esdeveniment comptarà amb artistes guardonats amb el Grammy, compositors, productors, visionaris i executius líders en la indústria de la música i l’entreteniment**

La Ciutat de les Arts i les Ciències acollirà del 14 al 17 de gener de 2025 la novena edició del Berklee Global Career Summit, organitzat pel campus Berklee de València. La conferència, de caràcter anual, acollirà més de 20 líders de la indústria de la música com ara ponents i mentors, amb l’objectiu d’inspirar i aportar als assistents les ferramentes necessàries per al desenrotllament de la seua trajectòria professional.

En l’Auditori Santiago Grisolía i la sala polivalent del Museu de les Ciències se celebraran una àmplia sèrie de xarrades, panells i tallers, així com sessions personalitzades amb els experts assistents, en les quals s’aprofundirà principalment en les àrees del negoci de l’entreteniment, la música en viu, la producció, o la composició musical i de bandes sonores. L’esdeveniment finalitzarà amb una nit ambientada per DJ sets en La Fábrica de Hielo, a València.

Amb ponents de renom a escala nacional i internacional, l’esdeveniment comptarà amb artistes guardonats amb el Grammy, compositors, productors, visionaris i executius líders en la indústria de la música i l’entreteniment. Entre ells es troben Divinity Roxx, artista, productora i autora polifacètica nominada als premis Grammy en dos ocasions; Carla Patullo, compositora i artista guanyadora del Grammy en la categoria Best New age, Ambient or Chant Album en 2024; Christian Lohr, productor i compositor reconegut amb discos d’or, platí i diamant; i Temi Adeniji, *managing* director de Warner Music Africa. El Berklee Global Career Summit serà també una oportunitat única per a entrar en contacte amb ponents convidats i estudiants, professorat i personal de Berklee València.

La conferència obrirà les portes al públic general amb un nombre limitat d’entrades que es poden adquirir en la pàgina web de l’esdeveniment. Els qui adquirisquen l’entrada en grups de quatre es podran beneficiar d’un 25 % de descompte. Tota la informació actualitzada es pot consultar en la web del [Summit](http://C:\Users\immablanco\Desktop\valencia-spotlight.berklee.edu\career-summit\). Els estudiants actuals de Berklee València estan inscrits directament en l’esdeveniment.

Fecha: 18/12/2024